Але найбольшую вядомасць прынеслі ёй фальклорна-этнаграфічныя даследаванні. З дзяцінства Эма Яленская была захоплена незвычайнай музычнасцю мясцовых жыхароў: “Палеская жанчына звыклая пры кожным занятку, пры кожнай працы напяваць сабе штосьці для ўвесялення, а вечаровыя гадзіны – панаванне наўкола спакою, жаданне сцішыць дзіцятка, пакласці яго адпачываць, нарэшце, блізкасць гэтай найдаражэйшай істоты – тым больш настройвае яе на спевы”.